esiteks: ettevalmistus maratoniks Enno Haava käe all. Jooksime Reimoga ennast soojaks, siis näitas Enno mõned harjutused, peamiselt põlvele ja pöiale. Ja siis jooksime 150 meetriseid lõike. Mina 5x. Iga lõigu lõpuks oleks pidanud starti tagasi sörkima aga ei jõudnud, kõndisin. Järgmine nädal teeme seda jälle :)    teiseks:  Eile Pärnus - kui kohale jõudsin oli 11 m/s.  Panin 5,5 (millele hommikul surfhouse'st tuliuue masti ostsin) ja see oli viga. Niipea kui vette sain hakkas tuul kukkuma ja lõpuks kui välja jõudsin, et 6,4 panna, oli ilusam aeg juba möödas. Siiski harjutamise mõttes oli abiks - laine oli päris korralik, sai natuke suurema lainega sõitu proovida. Eriti pealeminekut. Veestart ei tule endiselt, halvaks üllatuseks oli see, et kaldaltstart tuleb välja, aga ainult ühelt poolt. Vajab harjutamist.  Pärast meeldivat ööd  Aloha surfiklubi teise korruse konteineris (suur tänu Tom) täna hommikul oli 8 m/s panin targu 6,4 ja meeldivaks üllatuseks oli eilne trenn väga asja ette läinud. Sain teha mõned ilusad pikad triibud. Laine oli kohati umbes meetrine. Kui otsustasin korraks puhkama minna, rebenes puri teise lati juurest õmblusest ja sellega oli mu nädalavahetus selleks korraks läbi. Tuul kukkus juba niivõrd, et väiksema purjega poleks mingit mõtet olnud.